Luukude

Luukude (lad. k. textus osseus) on sidekude, millest moodustuvad skeleti luud. Luukoe tüübid on põimikluukude ja lamellaarne luukude. 

Luukude koosneb luurakkudest (osteotsüüdid ja osteoblastid), osteoklastidest (luud lagundavad rakud) ning rakuvaheainest ehk intertsellulaarsubstantsist. Rakuvaheaine koosneb omakorda 30–40% ulatuses orgaanilisest ainest ning 60–70% ulatuses mineraalidest (eelkõige kaltsiumfosfaadist ja vähemal määral ka kaltsiumkarbonaadist).

Kategooria:Luud
Kategooria:Koed